陳浚霆

陳浚霆係香港邵氏兄弟同無綫電視旗下男藝人
。

簡歷 
陳浚霆喺香港出世，讀過香港國際學校，之後喺美國紐約大學讀書，修讀雙榮譽學士。2009年大學畢業後，佢做過公關公司，到2014年辭工返香港參加無綫電視歌唱比賽節目《超級巨聲4》，最後攞第五名，之後簽約做無綫電視藝員，做過第28期無綫電視藝員訓練班旁聽生。

陳浚霆幕前演出包括拍電視劇同做節目主持，其中喺資訊節目《街市遊樂團》因為觀眾覺得佢成日畀另一主持江美儀恰而引起熱烈討論，之後澄清只係節目效果。佢喺2017年處境劇《開心速遞》入面飾演「龍璟風」，開始做戲份較多嘅角色。不過佢自從第130集之後，就超過一個月無喺套劇度出現過，重有過去兩輯佢都有份拍嘅《街市遊樂團》，9月中出街嘅第三輯基本上繼續沿用原班主持，但唯獨佢無份拍，兩單嘢夾埋引起坊間懷疑佢「畀人雪」嘅猜測。到10月中，證實佢離開咗無綫電視，亦代表《開心速遞》入面「龍璟風」條線正式宣告爛尾。陳浚霆之後接受訪問時話，解約後佢本嚟提議過自己可以拍多一集做交代，但無綫拒絕咗，話唔使佢都可以搞掂個故事。

2020年3月份陳浚霆重返無綫電視，佢究竟會唔會返去《開心速遞》劇組延續「龍璟風」嘅角色引起觀眾關注。最終佢有得繼續拍，並喺第865集正式回歸。

家庭 
陳浚霆有個家姐，佢親生阿媽喺佢12歲過身。佢阿爸2003年娶咗藝人顧紀筠續弦，之後再生多個仔。

演出作品

電視劇

網劇

節目演出

節目主持

超級巨聲4 - 參賽者：陳浚霆 - tvb.com

浚霆
類:無綫電視男藝員